wannaphong/clean_thaiwikipedia huggingface dataset:
# Desmoscelis
Desmoscelis เป็นสกุลของพืชดอกที่อยู่ในวงศ์ Melastomataceae.

ถิ่นกำเนิดของมันคืออเมริการเขตร้อนตอนใต้

สปีชีส์ในสกุล ได้แก่:

Desmoscelis calcarata 
Desmoscelis villosa
# สาธารณรัฐประชาชนเกาหลี
สาธารณรัฐประชาชนเกาหลี (People's Republic of Korea, PRK) เป็นรัฐบาลเฉพาะกาลของเกาหลีที่ก่อตั้งขึ้นมาเป็นช่วงสั้น ๆ หลังจากที่จักรวรรดิญี่ปุ่นยอมจำนนเมื่อครั้งสิ้นสุดสงครามโลกครั้งที่สอง สาธารณรัฐประชาชนเกาหลีประกาศก่อตั้งเมื่อวันที่ 6 กันยายน ค.ศ.1945 ในขณะที่เกาหลีกำลังถูกแบ่งแยกออกเป็นสองดินแดน โดยสหภาพโซเวียตปกครองเกาหลีเหนือ และสหรัฐอเมริกาปกครองเกาหลีใต้ 

สาธารณรัฐประชาชนเกาหลีประกอบไปด้วยเครือข่ายที่เรียกว่า "คณะกรรมการประชาชน" ที่มีนโยบายสนับสนุนการเปลี่ยนแปลงทางสังคมอย่างสุดโต่ง ทำให้รัฐบาลทหารสหรัฐฯ ที่ปกครองเกาหลีใต้ ออกกฎหมายต่อต้านสาธารณรัฐประชาชนเกาหลีเมื่อวันที่ 12 ธันวาคม ค.ศ.1945 ส่วนที่เกาหลีเหนือ คณะกรรมการประชาชนถูกรวมเข้าเป็นส่วนหนึ่งของสาธารณรัฐประชาธิปไตยประชาชนเกาหลีที่กำลังก่อตั้ง
# Dibridsonia
Dibridsonia เป็นสกุลของพืชดอกที่อยู่ในวงศ์ Rubiaceae.

ถิ่นกำเนิดของมันคือประเทศไทยถึงตะวันตกและภาคกลาง มาเลเซีย

สปีชีส์ในสกุล ได้แก่:

Dibridsonia conferta 
Dibridsonia culionensis 
Dibridsonia oblongifolia
# Dendrokingstonia
Dendrokingstonia เป็นสกุลของพืชดอกที่อยู่ในวงศ์ Annonaceae.

ถิ่นกำเนิดของมันคือตะวันตก มาเลเซีย

สปีชีส์ในสกุล ได้แก่:

Dendrokingstonia acuminata 
Dendrokingstonia gardneri 
Dendrokingstonia nervosa
# Rosifax
Rosifax เป็นสกุลของพืชดอกที่อยู่ในวงศ์ Amaranthaceae มีเพียงสปีชีส์เดียวคือ Rosifax sabuletorum.

ถิ่นกำเนิดของมันคือประเทศโซมาเลีย
# Rupertiella
Rupertiella เป็นสกุลของพืชดอกที่อยู่ในวงศ์ Menispermaceae มีเพียงสปีชีส์เดียวคือ Rupertiella boliviana.

มีถิ่นกำเนิดอยู่แถบอเมริกาใต้ตะวันตกถึงบราซิล
# Ruthalicia
Ruthalicia เป็นสกุลของพืชดอกที่อยู่ในวงศ์ Cucurbitaceae.

ถิ่นกำเนิดคือแอฟริกาเขตร้อนตอนกลางตะวันตกและตะวันตก

สปีชีส์ในสกุล ได้แก่:

Ruthalicia eglandulosa 
Ruthalicia longipes
# Ruizodendron
Ruizodendron เป็นสกุลของพืชดอกที่อยู่ในวงศ์ Annonaceae มีเพียงสปีชีส์เดียวคือ Ruizodendron ovale.

ถิ่นกำเนิดคือ อเมริกาใต้ ตะวันตก บราซิลตอนเหนือ
# Rostranthera
Rostranthera เป็นสกุลของพืชดอกที่อยู่ในวงศ์ Melastomataceae มีเพียงสปีชีส์เดียวคือ Rostranthera tetraptera.

มีถิ่นกำเนิดอยู่ที่ซูรินาเมถึงบราซิลตอนเหนือ
# Rugoloa
Rugoloa เป็นสกุลของพืชดอกที่อยู่ในวงศ์ Poaceae.

มีถิ่นกำเนิดอยู่ที่เม็กซิโกถึงอเมริการใต้เขตร้อน

สปีชีส์ในสกุล ได้แก่:

Rugoloa hylaeica 
Rugoloa pilosa 
Rugoloa polygonata
# Rhynchocladium
Rhynchocladium เป็นสกุลของพืชดอกที่อยู่ในวงศ์ Cyperaceae มีเพียงสปีชีส์เดียวคือ Rhynchocladium steyermarkii.

มีถิ่นกำเนิดอยู่ทางตอนใต้ของเวเนซุเอลาถึงกายอานา
# Roodebergia
Roodebergia เป็นสกุลของพืชดอกที่อยู่ในวงศ์ Asteraceae มีเพียงสปีชีส์เดียวคือ Roodebergia kitamurana.

ถิ่นกำเนิดของมันคือสาธารณรัฐแอฟริกาใต้
# Rousseauxia
Rousseauxia เป็นสกุลของพืชดอกที่อยู่ในวงศ์ Melastomataceae.

ถิ่นกำเนิดของมันคือมาดากัสการ์

สปีชีส์ในสกุล ได้แก่:

Rousseauxia andringitrensis 
Rousseauxia aurata 
Rousseauxia chrysophylla 
Rousseauxia cistoides 
Rousseauxia dionychoides 
Rousseauxia glauca 
Rousseauxia gracilis 
Rousseauxia humbertii 
Rousseauxia madagascariensis 
Rousseauxia mandrarensis 
Rousseauxia marojejensis 
Rousseauxia minimifolia 
Rousseauxia tamatavensis
# Roosia
Roosia เป็นสกุลของพืชดอกที่อยู่ในวงศ์ Aizoaceae.

ถิ่นกำเนิดของมันคือสาธารณรัฐแอฟริกาใต้

สปีชีส์ในสกุล ได้แก่:

Roosia grahambeckii 
Roosia lucilleae
# Rhytidanthera
Rhytidanthera เป็นสกุลของพืชดอกที่อยู่ในวงศ์ Ochnaceae.

ถิ่นกำเนิดของมันคือ ประเทศโคลอมเบีย

สปีชีส์ในสกุล ได้แก่:

Rhytidanthera magnifica 
Rhytidanthera splendida
# เกียวโต ซังงะ
เกียวโต ซังงะ  เป็นสโมสรฟุตบอลอาชีพ ตั้งอยู่ที่จังหวัดเกียวโต ประเทศญี่ปุ่น ชื่อ "ซังงะ" มาจากคำว่า สงฺฆ ซึ่งเป็นคำในภาษาบาลี-สันสกฤตในพุทธศาสนาซึ่งแปลว่ากลุ่มหรือหมู่ ซึ่งการใช้คำที่เกี่ยวข้องกับพุทธศาสนานั้นสื่อถึงวัดที่มีเป็นจำนวนมากในจังหวัดเกียวโต สโมสรเคยใช้ชื่อว่าเกียวโต เพอร์เพิล ซังงะ โดยคำว่า "เพอร์เพิล" หรือสีม่วงซึ่งเป็นสีชุดทีมเหย้าของสโมสรสื่อถึงสถานะเมืองหลวงเก่าของนครเกียวโต สนามเหย้าของสโมสรคือซังงะสเตเดียมบายเคียวเซร่า ตั้งอยู่ที่เมืองคาเมโอกะ ทางตอนใต้ของจังหวัดเกียวโต และทางตะวันตกของนครเกียวโต

 ประวัติ 
สโมสรก่อตั้งใน ค.ศ. 1922 โดยใช้ชื่อ "เกียวโตชิโกคลับ"  ก่อนจะเปลี่ยนตัวอักษรจาก 郊 เป็น 光 ซึ่งอ่านออกเสียงเหมือนกันแต่แปลว่าแสงสว่างใน ค.ศ. 1954  เกียวโตชิโกคลับเข้าแข่งขันเจแปนซอกเกอร์ลีก (เจแอสเอล) ดิวิชัน 2 เป็นครั้งแรกใน ค.ศ. 1972 ก่อนจะตกชั้นใน ค.ศ. 1979 ได้เลื่อนชั้นกลับเข้ามาอีกครั้งใน ค.ศ. 1989 จนกระทั่งลีกญี่ปุ่นปรับโครงสร้างใหม่ใน ค.ศ. 1992 โดยเจแปนซอกเกอร์ลีกดิวิชัน 2 เปลี่ยนชื่อเป็นเจแปนฟุตบอลลีก (เจเอฟแอลเก่า) ดิวิชัน 2 เกียวโตชิโกแข่งขันในเจเอฟแอลเก่าดิวิชัน 2 ได้เพียงฤดูกาลเดียวก็เลื่อนชั้นขึ้นสู่ดิวิชัน 1 ซึ่งเป็นลีกอันดับสองของญี่ปุ่นในขณะนั้น ซึ่งในฤดูกาล 1993 นั้นเองเกียวโตชิโกได้เปลี่ยนชื่อเป็น "เกียวโต เพอร์เพิล ซังงะ" ก่อนที่จะจัดตั้งเป็นบริษัทมหาชนในฐานะบริษัทในเครือของเคียวเซร่า ใช้ชื่อบริษัทว่า "เคียวเซร่าเพอร์เพิลซังงะ" เป็นระยะเวลาสั้น ๆ ก่อนจะเปลี่ยนมาใช้ชื่อ "เกียวโตเพอร์เพิลซังงะ" จนถึงปัจจุบัน เกียวโต เพอร์เพิล ซังงะเข้าเป็นสมาชิกสมทบของเจลีกใน ค.ศ. 1994 และเป็นสมาชิกเจลีกโดยสมบูรณ์ เข้าแข่งขันในเจลีกในอีกสองปีถัดมา เกียวโต เพอร์เพิล ซังงะตกชั้นจากเจลีกดิวิชัน 1 ครั้งแรกหลังสิ้นสุดฤดูกาล 2000 และหลังจากนั้นตลอดช่วงทศวรรษ 2000 จนถึงต้นทศวรรษ 2010 สโมสรก็เลื่อนชั้นและตกชั้นระหว่างเจลีกดิวิชัน 1 และดิวิชัน 2 หลายครั้ง ในระหว่างนั้นเกียวโต เพอร์เพิล ซังงะได้เปลี่ยนชื่อจากเดิมใน ค.ศ. 2007 เป็น "เกียวโต ซังงะ" ซึ่งเป็นชื่อที่ใช้มาจนถึงปัจจุบัน เกียวโต ซังงะตกชั้นครั้งล่าสุดหลังจบฤดูกาล 2010 และยังคงแข่งขันในเจลีก ดิวิชัน 2 จนถึงฤดูกาล 2021

แต่เดิมเกียวโต ซังงะถือเป็นสโมสรประจำนครเกียวโตเพียงเมืองเดียว จนกระทั่งในเดือนสิงหาคม ค.ศ. 2010 ได้ขยายฐานแฟนฟุตบอลไปยังอีกห้าเมืองรายรอบได้แก่เคียวตานาเบะ โจโย นางาโอกาเกียว มูโก และอูจิ และหลังจากนั้นก็ขยายฐานออกไปอีก โดยครอบคลุมคิซูงาวะ (เมษายน ค.ศ. 2012) คาเมโอกะ (เมษายน ค.ศ. 2014) เคียวตัมบะ นันตัง (กันยายน ค.ศ. 2017) ฟูกูจิยามะ ไมซูรุ อายาเบะ (กันยายน ค.ศ. 2019) และยาวาตะ (มีนาคม ค.ศ. 2020) รวมทั้งสิ้น 14 เมือง

 เกียรติประวัติ 
คันไซซอกเกอร์ลีก
 1969, 1971, 1979, 1988 
ออลเจแปนซีเนียร์ฟุตบอลแชมเปียนชิป
 1988 
ฟุตบอลชิงถ้วยพระราชทานสมเด็จพระจักรพรรดิ
 2002
เจ2 ลีก
 2001, 2005
# Rhytidostemma
Rhytidostemma เป็นสกุลของพืชดอกที่อยู่ในวงศ์ Apocynaceae.

ถิ่นกำเนิดของมันคือ ประเทศปานามาถึงอเมริกาเขตร้อนตอนใต้

สปีชีส์ในสกุล ได้แก่:

Rhytidostemma badilloi 
Rhytidostemma floresii 
Rhytidostemma fontellanum 
Rhytidostemma hoffmanii 
Rhytidostemma laurae 
Rhytidostemma peruvianum 
Rhytidostemma surinamense 
Rhytidostemma viride
# เทลส์ออฟเซสทิเรีย
เทลส์ออฟเซสทิเรีย  เป็นวิดีโอเกมแนวแอ็กชันเล่นตามบทบาท ตัวเกมเป็นเกมภาคหลักลำดับที่สิบห้าในซีรีส์ เทลส์ พัฒนาและจัดจำหน่ายโดยบันไดนัมโกะเอนเตอร์เทนเมนต์ วางจำหน่ายในเดือนมกราคม 2015 ในญี่ปุ่นสำหรับเครื่องเพลย์สเตชัน 3 และสำหรับฝั่งตะวันตกในเดือนตุลาคมของปีเดียวกัน ตัวเกมยังถูกพอร์ตลงเพลย์สเตชัน 4 และ ไมโครซอฟท์ วินโดวส์ผ่านสตีม เวอร์ชันเพลย์สเตชัน 4 วางจำหน่ายในญี่ปุ่นในเดือนกรกฎาคม 2016 เช่นเดียวกับเกมก่อนหน้าในซีรีส์ เทลส์ ตัวเกมใช้รูปแบบของระบบลิเนียร์โมชันแบตเทิลซิสเต็มแบบแอ็กชันที่มีองค์ประกอบเพิ่มเติมรวมถึงระบบโอเพนเวิลด์ที่สามารถนำทางได้ และความสามารถของตัวละครบางตัวในการหลอมรวมเป็นหนึ่งเดียวในการต่อสู้เพื่อส่งมอบการโจมตีที่ทรงพลัง

ตัวเกมเริ่มการพัฒนาในปี 2012 โดยเป็นเกมฉลองครบรอบ 20 ปีของซีรีส์ เทลส์ โดยเป็นการกลับมาที่ธีมหลักของซีรีส์ ซึ่งเรื่มจาก เทลส์ออฟแฟนตาเซีย ซึ่งเป็นเกมแรกของซีรีส์ และนำเสนอระบบเกมที่ปรับปรุงใหม่ นักพัฒนาเกมหลายคนจากเกม เทลส์ ก่อนหน้านี้กลับมาอีกครั้ง ทั้งโปรดิวเซอร์ Hideo Baba, โปรแกรมเมอร์การต่อสู้ Tatsuro Udo, นักออกแบบ Kōsuke Fujishima และ Mutsumi Inomata และนักแต่งเพลง Motoi Sakuraba และ Go Shiina เทลส์ออฟเซสทิเรีย ได้รับกระแสในเชิงบวกในนิตยสารเกมของญี่ปุ่น และทำยอดขายไปแล้วกว่า 400,000 ชุดในสัปดาห์แรกหลังการวางจำหน่าย ทางฝั่งตะวันตกมีการวิจารณ์ในทางบวกไปในทำนองเดียวกัน โดยคำวิจารณ์โดยส่วนใหญ่ชื่นชมยังระบบการต่อสู้ ในขณะที่เนื้อเรื่องและการนำเสนอได้รับคำวิจารณ์ที่ผลมกัน แม้จะได้รับการชื่นชม แต่ตัวเกมก็ได้รับการวิพากษ์วิจารณ์จากแฟน ๆ ในญี่ปุ่นถึงการจัดการตัวละครของเกม
# Rhyncholacis
Rhyncholacis เป็นสกุลของพืชดอกที่อยู่ในวงศ์ Podostemaceae.

มีถิ่นกำเนิดอยู่ทางตอนใต้ของอเมริกาเขตร้อน

สปีชีส์ในสกุล ได้แก่:

Rhyncholacis apiculata 
Rhyncholacis applanata 
Rhyncholacis brassicifolia 
Rhyncholacis brevistamina 
Rhyncholacis carinata 
Rhyncholacis clavigera 
Rhyncholacis coronata 
Rhyncholacis crassipes 
Rhyncholacis cristata 
Rhyncholacis dentata 
Rhyncholacis divaricata 
Rhyncholacis flagellifolia 
Rhyncholacis guyanensis 
Rhyncholacis hydrocichorium 
Rhyncholacis jenmanii 
Rhyncholacis linearis 
Rhyncholacis macrocarpa 
Rhyncholacis minima 
Rhyncholacis minor 
Rhyncholacis nitelloides 
Rhyncholacis nobilis 
Rhyncholacis oligandra 
Rhyncholacis palmettifolia 
Rhyncholacis paulana 
Rhyncholacis penicillata 
Rhyncholacis squamosa 
Rhyncholacis unguifera 
Rhyncholacis varians
# Rhynchanthera
Rhynchanthera เป็นสกุลของพืชดอกที่อยู่ในวงศ์ Melastomataceae.

มีถิ่นกำเนิดอยู่ที่เม็กซิโกถึงอเมริการใต้เขตร้อน

สปีชีส์ในสกุล ได้แก่:

Rhynchanthera acuminata 
Rhynchanthera apurensis 
Rhynchanthera brachyrhyncha 
Rhynchanthera bracteata 
Rhynchanthera cordata 
Rhynchanthera dichotoma 
Rhynchanthera gardneri 
Rhynchanthera grandiflora 
Rhynchanthera hassleriana 
Rhynchanthera hispida 
Rhynchanthera latifolia 
Rhynchanthera mexicana 
Rhynchanthera novemnervia 
Rhynchanthera paludicola 
Rhynchanthera rosea 
Rhynchanthera serrulata 
Rhynchanthera ternata 
Rhynchanthera ursina 
Rhynchanthera verbenoides
# วัดเขานกกระจิบ
วัดเขานกกระจิบ ตั้งอยู่เลขที่ 1 บ้านเขานกกระจิบ ถนน ร.พ.ช. หมู่ที่ 8 ตำบลทับใต้ อำเภอหัวหิน จังหวัดประจวบคีรีขันธ์ สังกัดคณะสงฆ์มหานิกาย ที่ดินตั้งวัดมีเนื้อที่ 10 ไร่ 2 งาน 20 ตารางวา

 ประวัติ 
วัดเขานกกระจิบ ตั้งเป็นวัดเมื่อวันที่ 4 เมษายน พ.ศ. 2531 ชื่อวัดตั้งตามชื่อหมู่บ้าน โดยผู้ขออนุญาตสร้างวัด คือ นายซิว เทียนอิ่ม ได้รับพระราชทานวิสุงคามสีมา เมื่อวันที่ 24 มิถุนายน พ.ศ. 2541 เขตวิสุงคามสีมา กว้าง 4 เมตร ยาว 20 เมตร

 อาคาร/เสนาสนะ 
อุโบสถ สร้างด้วยคอนกรีตเสริมเหล็กเมื่อ พ.ศ. 2537 กว้าง 4 เมตร ยาว 20 เมตร ศาลาการเปรียญ สร้างด้วยคอนกรีตเสริมเหล็ก เมื่อ พ.ศ. 2530 กว้าง 9 เมตร ยาว 15 เมตร
หอสวดมนต์ สร้างด้วยไม้เมื่อ พ.ศ. 2530 กว้าง 7.5 เมตร ยาว 16 เมตร กุฏิสงฆ์ จำนวน 2 หลัง สร้างด้วยไม้เมื่อ พ.ศ. 2530 ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก

 รายนามลำดับเจ้าอาวาส 
 พระเจียน จิรธมฺโม ตั้งแต่ พ.ศ. 2531 - 2541 
 พระเสถียร อตฺถปญฺโญ ตั้งแต่ พ.ศ. 2542-ปัจจุบัน
# แพทยศาสตรบัณฑิตและศัลยศาสตรบัณฑิต
แพทยศาสตรบัณฑิตและศัลยศาสตรบัณฑิต หรือ แพทยศาสตรบัณฑิตแบบสหราชอาณาจักร (เรียกย่อว่า MBBS, BMBS หรือ MBChB) เป็นปริญญาตรีทางการแพทย์ซึ่งมอบให้แก่ผู้สำเร็จการศึกษาเพื่อเป็นแพทย์ฝึกหัดในสหราชอาณาจักรและประเทศบางประเทศ ผู้ที่สำเร็จการศึกษาหลักสูตรแพทยศาสตรบัณฑิตแบบสหราชอาณาจักร อาจเข้าศึกษาวิจัยต่อเนื่องในลักษณะทำงานไปเรียนไปเพื่อขอรับปริญญาแพทยศาสตรดุษฎีบัณฑิต  ได้

ในสหราชอาณาจักร (อังกฤษ เวลส์ และไอร์แลนด์เหนือ) หลักสูตรแพทยศาสตรบัณฑิตจะใช้เวลาศึกษา 5 ปีส่วนในสกอตแลนด์ใช้เวลาศึกษา 6 ปี เหตุผลที่เป็นเช่นนี้เพราะอังกฤษ เวลส์ และไอร์แลนด์เหนือมีมัธยมศึกษาปีที่ 7 ส่วนสกอตแลนด์มีเพียงมัธยมศึกษาปีที่ 6 ทั้งนี้ หากเป็นผู้สำเร็จการศึกษาหลักสูตรปริญญาตรีมาแล้ว จะลดเวลาศึกษาลงเหลือ 4 ปี

ในประเทศซึ่งใช้หลักสูตรแพทยศาสตรบัณฑิตแบบสหราชอาณาจักร จะมีหลักสูตรแพทยศาสตรดุษฎีบัณฑิต ซึ่งเป็นหลักสูตรเน้นวิจัยทางการแพทย์ ใช้เวลาศึกษา 2-3 ปีเต็มเวลา หรือ 4-6 ปีบางเวลา (เรียนไปทำงานไป) นอกเหนือจากหลักสูตรปรัชญาดุษฎีบัณฑิต ซึ่งมีความเข้มข้นทางการศึกษาสูงกว่าและมักจะศึกษาเต็มเวลา ไม่เกิน 4 ปี

ถึงแม้ว่าหลักสูตรแพทยศาสตรบัณฑิตแบบอเมริกันจะเรียกชื่อว่า Doctor of Medicine ด้วยเหตุที่รับนักศึกษาที่สำเร็จปริญญาตรีมาแล้ว แต่ถือได้ว่า มีศักดิ์และสิทธิ์เพียง Bachelor of Medicine and Bachelor of Surgery เท่านั้น ยังไม่สูงเท่า Doctor of Medicine แบบสหราชอาณาจักรซึ่งเป็นหลักสูตรวิจัย นอกจากนี้ยังเป็นที่สับสนด้วยว่า ปริญญาชื่อเดียวกันแต่เหตุใดการเรียนการสอนจึงไม่เหมือนกัน ด้วยเหตุนี้หลักสูตรแพทยศาสตรดุษฎีบัณฑิตแบบสหราชอาณาจักรจึงมักวงเล็บ (Res) หรือ by Research ต่อท้ายด้วย

หลักสูตรทางวิชาชีพแพทย์อื่น ๆ ซึ่งใช้หลักเกณฑ์เรียกชื่ออย่างเดียวกันนี้มีดังต่อไปนี้ หลักสูตรด้านซ้าย เป็นปริญญาแรกสำหรับผู้จะประกอบวิชาชีพ หลักสูตรด้านขวา เป็นหลักสูตรปริญญาเอกเพื่อพัฒนาวิชาชีพ
 ทันตแพทยศาสตรบัณฑิต (Bachelor of Dental Surgery) -- ทันตแพทยศาสตรดุษฎีบัณฑิต (Doctor of Dental Surgery)
 สัตวแพทยศาสตรบัณฑิต (Bachelor of Veterinary Medicine (and Science)) -- สัตวแพทยศาสตรดุษฎีบัณฑิต (Doctor of Veterinary Medicine)
 ดูเพิ่ม 
 แพทยศาสตรบัณฑิต
 อ้างอิง
# อุบัติการสัมผัสห้วงอวกาศ
อุบัติการสัมผัสห้วงอวกาศ  เป็นภาพยนตร์อเมริกันแนวนิยายวิทยาศาสตร์และดราม่า ฉายเมื่อปี ค.ศ. 1997 กำกับโดยโรเบิร์ต เซเม็กคิส ดัดแปลงจากนวนิยายของคาร์ล เซแกนในชื่อเดียวกัน อีกทั้งเขาและภรรยาของเขา แอน ดรีแอน ยังได้ร่วมกันร่างเนื้อหาภาพยนตร์ นำแสดงโดยโจดี ฟอสเตอร์ รับบทบาทเป็น ดร.เอเลเนอร์ "เอลลีย์" แอร์โรเวย์ นักวิทยาศาสตร์ในโครงการเซติ ผู้ค้นพบหลักฐานการมีอยู่ของชีวิตต่างดาวและได้รับเลือกให้เป็นตัวแทนมนุษย์เพื่อติดต่อกับสิ่งมีชีวิตต่างดาวเป็นครั้งแรก (first contact) นักแสดงอื่นได้แก่ แมทธิว แม็คคอนาเฮย์, เจมส์ วูดส์, ทอม สเกอร์ริท, วิลเลียม ฟิกท์เนอร์, จอห์น เฮิร์ท, แองเจลา บาสเซตต์, ร็อบ โลว์, เจค บิวซี และเดวิด มอร์ส สถานที่โดดเด่นที่ปรากฏในภาพยนตร์ได้แก่กล้องโทรทรรศน์ VLA ในรัฐนิวเม็กซิโก หอดูดาวอาเรซิโบบนเกาะปวยร์โตรีโก สถานีอวกาศมีร์ และศูนย์อวกาศเคนเนดีบนแหลมคะแนเวอรัล รัฐฟลอริดา

ปี ค.ศ. 1979 เซแกนและดรีแอนได้เริ่มประพันธ์นวนิยายชื่อ Contact รวมทั้งเขียนบทเล่าเรื่องสำหรับภาพยนตร์กว่า 100 หน้าและจัดเตรียมภาพยนตร์ในชื่อเดียวกันร่วมกับผู้อำนวยการสร้างปีเตอร์ กูเบอร์ และลินดา อ็อบส์ ณ วอร์เนอร์บราเธอส์ เมื่อขั้นตอนการพัฒนาบทเสร็จสิ้นในปี ค.ศ. 1985 เซแกนได้ตีพิมพ์และจำหน่ายนวนิยายของเขา แต่ในปี ค.ศ. 1989 บทสำหรับภาพยนตร์ถูกนำกลับมาพัฒนาใหม่ มีการจัดให้โรแลนด์ จอฟเฟและจอร์จ มิลเลอร์เป็นผู้กำกับ แต่เนื่องจากจอฟเฟลาออกจากทีมงานในปี ค.ศ. 1993 ส่วนมิลเลอร์ถูกวอร์เนอร์บราเธอส์ปลดออกในปี ค.ศ. 1995 จึงได้โรเบิร์ต เซเม็กคิสมากำกับภาพยนตร์ การถ่ายภาพยนตร์ดำเนินตั้งแต่เดือนกันยายน ค.ศ. 1996 ถึงกุมภาพันธ์ ค.ศ. 1997 โดยมี Sony Pictures Imageworks เป็นผู้สร้างลำดับผลพิเศษทางภาพ (visual effect) เป็นส่วนใหญ่

ภาพยนตร์ฉายรอบปฐมทัศน์เมื่อวันที่ 11 กรกฎาคม ค.ศ. 1997 ทำเงินทั่วโลกกว่า 171 ล้านดอลลาร์สหรัฐ และยังได้รับรางวัลฮิวโกประเภทสื่อนำเสนอดราม่ายอดเยี่ยม (Best Dramatic Presentation) รวมถึงรางวัลแซทเทิร์นหลายรางวัล
# คาโอริ ซาเอจิมะ
คาโอริ ซาเอจิมะ (; 16 สิงหาคม ค.ศ. 1989 –) เป็นนักแสดงเอวีชาวญี่ปุ่น สังกัดเมโต

 ประวัติและชีวิตส่วนตัว 
คาโอริ ซาเอจิมะ เกิดที่โตเกียว และในเดือนตุลาคม ค.ศ. 2012 เธอได้รับการเปิดตัวในฐานะนักแสดงหญิงผูกขาดของบริษัทเคเอ็ม โปรดิวซ์ ซึ่งเป็นผู้ผลิตวิดีโอสำหรับผู้ใหญ่ โดยได้รับการจัดอยู่ในประเภท "มาดาม" สาวใหญ่ หรือแม่บ้าน

 การปรากฏตัว 

 ดีวีดีสำหรับผู้ใหญ่ 
ค.ศ. 2013
 ซูเกเบนะโอยาโกะงะเอตจินะเกมุอิตเต็น-ชิราซุนิคินชินโซกังมูซูโกนาระฮาฮาโอยะโนะฮาดากะอาเตเตะมิเตะ! บิจิงมามะโยะนินเซนินชิริไอโนะมามะโตโมะซูเปชารุ 〜 มิเตะ, ซาวัตเตะ, ฮาเมเตะ, มูซูโกะวะคาราดะโนะปาสึดาเกะเดะจิบุนโนะฮาฮาโอยะงะวาการุกานะ!?〜  (7 กุมภาพันธ์ โดยบริษัทร็อกเก็ต)
# สิบสามชีวิต
สิบสามชีวิต  เป็น ภาพยนตร์ชีวประวัติ ดราม่า ที่ฉายในปี ค.ศ. 2022 จากการกำกับของ รอน ฮาวเวิร์ด นำแสดงโดย วิกโก มอร์เทนเซน โคลิน ฟาร์เรล และ โจล เอ็กเกอร์ตัน ร่วมด้วยนักแสดงไทยนำโดย ศุกลวัฒน์ คณารศ ภพธร สุนทรญาณกิจ ธีรภัทร์ สัจจกุล และ ธีรดนย์ ศุภพันธุ์ภิญโญ

ภาพยนตร์เรื่องนี้ออกฉายในสหรัฐอเมริกาในวันที่ 29 กรกฎาคม ค.ศ. 2022 โดย United Artist Releasing ก่อนออกฉายทางแอมะซอน ไพรม์ วิดีโอ ในวันที่ 5 สิงหาคม ปีเดียวกัน

 หลักฐาน 
ภาพยนตร์บันทึกเหตุการณ์ของ ปฏิบัติการค้นหาและกู้ภัยถ้ำหลวง ที่เห็นทีมฟุตบอลเยาวชนและโค้ชของพวกเขาติดอยู่ในถ้ำเป็นระยะเวลา 18 วัน

 นักแสดงหลัก 
 วิกโก มอร์เทนเซน - ริชาร์ด สแตนตัน
 โคลิน ฟาร์เรล - จอห์น โวลันเธน
 โจล เอ็กเกอร์ตัน - ริชาร์ด แฮริส
 ศุกลวัฒน์ คณารศ - นาวาตรี สมาน กุนัน
 ธีรภัทร์ สัจจกุล - นาวาเอก อนันต์ สุราวรรณ์
 ภพธร สุนทรญาณกิจ - พันเอก นายแพทย์ ภาคย์ โลหารชุน
 ธีรดนย์ ศุภพันธุ์ภิญโญ - เอกพล จันทะวงศ์
 วิทยา ปานศรีงาม - พลเอก อนุพงษ์ เผ่าจินดา
 สหจักร บุญธนกิจ - ณรงค์ศักดิ์ โอสถธนากร
 ภัทรากร ตั้งศุภกุล - บัวหอม

 งานสร้าง 
ได้มีประกาศเมื่อเดือนเมษายน ปี พ.ศ. 2563 ว่า รอน ฮาวเวิร์ด คือผู้กำกับภาพยนตร์เรื่องนี้ กับ วิลเลียม นิโคลสัน คือผู้เขียนบทภาพยนตร์Town Hot For Ron Howard-Directed Thai Cave Rescue Drama ‘Thirteen Lives;’ William Nicholson Script เมโทร-โกลด์วิน-เมเยอร์ หรือ เอ็มจีเอ็ม ได้รับสิทธิ์ในการถ่ายภาพยนตร์ในเดือนถัดมาMGM Wins Auction For ‘Thirteen Lives,’ Ron Howard-Directed Thriller About Thai Cave Rescue ในเดือนมีนาคม ปี พ.ศ. 2564 วิกโก มอร์เทนเซน โคลิน ฟาร์เรล และ โจล เอ็กเกอร์ตัน ได้ประกาศแสดงในภาพยนตร์เรื่องนี้Viggo Mortensen, Colin Farrell, Joel Edgerton Head Ensemble Of Ron Howard-Directed MGM Thai Cave Rescue Pic ‘Thirteen Lives’

เริ่มถ่ายทำวันที่ 29 มีนาคม ปี พ.ศ. 2564 ในออสเตรเลีย นอกจากนี้ยังถ่ายทำในประเทศไทย เพิ่มเติมโดยRon Howard’s Thai Cave Rescue Film ‘Thirteen Lives’ Heads To Australia For March ShootThirteen Lives'Thirteen Lives' starts shooting มีแผนฉายแบบจำกัดโรงภาพยนตร์ในสหรัฐอเมริกา วันที่ 29 กรกฎาคม ปี พ.ศ. 2565 ก่อนจะไปฉายทาง streaming video ผ่านค่าย amazon วันที่ 5 สิงหาคม ปีเดียวกัน
# สารกันเลือดเป็นลิ่ม
สารกันเลือดเป็นลิ่ม 

เป็นสารเคมีที่ใช้ป้องกันหรือลดการจับลิ่มของเลือด เป็นการยืดระยะการแข็งตัวของเลือด
บางชนิดมีอยู่โดยธรรมชาติในสัตว์กินเลือดเป็นอาหาร เช่นปลิงและยุง ซึ่งช่วยให้เลือดไม่แข็งตัวนานพอที่สัตว์จะได้เลือดเป็นอาหาร
เมื่อใช้เป็นยา ก็จะใช้ในการบำบัดโรคเกี่ยวกับหลอดเลือดมีลิ่มเลือด
มียาเป็นเม็ด โดยยังมีชนิดที่ให้ทางเส้นเลือดดำซึ่งใช้ในโรงพยาบาลด้วย
สารยังใช้กับอุปกรณ์การแพทย์ต่างๆ รวมทั้งหลอดเก็บตัวอย่าง ถุงถ่ายเลือด เครื่องนวดหัวใจ-ผายปอด และเครื่องล้างไต
ยากันเลือดเป็นลิ่มชนิดหนึ่งคือ วาร์ฟาริน ตอนแรกอนุมัติให้ใช้เป็นยาเบื่อหนู

ยากันเลือดเป็นลิ่มสัมพันธ์กับยาต้านเกล็ดเลือด (antiplatelet) และยาสลายลิ่มเลือด (thrombolytic) เพราะเข้าไปจัดแจงวิถีทางเคมีของการจับลิ่มเลือด
โดยเฉพาะก็คือ ยาต้านเกล็ดเลือดยับยั้งการจับก้อนของเกล็ดเลือด เทียบกับยากันเลือดเป็นลิ่มที่ยับยั้งวิถีทางเมแทบอลิซึมโดยเฉพาะๆ ของ coagulation cascade (ดูรูป) โดยออกฤทธิ์หลังจากที่เกล็ดเลือดจับก้อนในเบื้องต้น แต่ก่อนการสร้าง fibrin และผลิตภัณฑ์เกล็ดเลือดที่จับก้อนอย่างเสถียร

ยากันเลือดเป็นลิ่มซึ่งสามัญก็คือ วาร์ฟารินและเฮพาริน

 เชิงอรรถและอ้างอิง
# ราชวงศ์บากราตีออนี
ราชวงศ์บากราตีออนี (,) เป็นราชวงศ์ชนชั้นเจ้าซึ่งปกครองจอร์เจียตั้งแต่สมัยกลางจนถึงต้นคริสต์ศตวรรษที่ 19 เป็นหนึ่งในราชวงศ์ที่ปกครองด้วยศาสนาคริสต์ที่เก่าแก่ที่สุดราชวงศ์หนึ่งของโลก ในสมัยใหม่ ชื่อของราชวงศ์บางครั้งได้ผ่านการแปลงเป็นภาษากรีกในนามว่า บากราทิดจอร์เจีย (Georgian Bagratids) หรือในภาษาอังกฤษในนามว่า บาเกรชัน (Bagrations)

ต้นกำเนิดของราชวงศ์นี้ยังเป็นที่ถกเถียง พวกสมาชิกราชตระกูลบากราตีออนีช่วงแรกมีการการเสกสมรสระหว่างราชวงศ์และได้ปกครองราชรัฐไอบีเรียสืบต่อจากราชวงศ์ฆอสรอวีอาเนบีในช่วงสิ้นสุดคริสต์ศตวรรษที่ 8 ใน ค.ศ. 888 พระเจ้าอาดาร์นาเซที่ 4 แห่งไอบีเรีย ได้ฟื้นฟูระบอบกษัตริย์ของชาวจอร์เจีย ชนพื้นเมืองต่าง ๆ ได้รวมตัวกันเป็นราชอาณาจักรจอร์เจียซึ่งเจริญรุ่งเรืองในช่วงคริสต์ศตวรรษที่ 11 ถึงคริสต์ศตวรรษที่ 13 โดยเฉพาะในรัชกาลของพระเจ้าดาวิทที่ 4 แห่งจอร์เจีย (ค.ศ. 1089–1125) และในรัชกาลของพระปนัดดาของพระองค์ คือ สมเด็จพระราชินีนาถทามาร์แห่งจอร์เจีย (ค.ศ. 1184–1213) ทำให้เกิดยุคทองของจอร์เจียในประวัติศาสตร์จอร์เจียMontgomery-Massingberd, Hugh. "Burke's Royal Families of the World: Volume II Africa & the Middle East, 1980, pp. 56-67 

หลังจากการแตกแยกของราชอาณาจักรจอร์เจียในช่วงหลังคริสต์ศตวรรษที่ 15 ราชวงศ์บากราตีออนีได้แตกแยกออกเป็นสามสาขาปกครองราชอาณาจักรจอร์เจียสามแห่ง ได้แก่ ราชอาณาจักรคาร์ทลี, ราชอาณาจักรกาเฆที และราชอาณาจักรอีเมเรที จนกระทั่งจักรวรรดิรัสเซียได้เข้ายึดครองในคริสต์ศตวรรษที่ 19 แม้ว่ามาตรา 3 ของสนธิสัญญาเกออร์กีเยฟสค์ ค.ศ. 1793 จะรับประกันอำนาจอธิปไตยที่ต่อเนื่องของราชวงศ์บากราตีออนีในการครองราชบัลลังก์จอร์เจีย แต่จักรวรรดิรัสเซียได้ละเมิดข้อสัญญาและการเข้าอารักขาจอร์เจียของรัสเซียจึงเป็นกลายเป็นการผนวกดินแดนอย่างไม่ชอบด้วยกฎหมาย

ราชวงศ์ยังคงประทับอยู่ในจักรวรรดิรัสเซียในฐานะตระกูลขุนนางของรัสเซียจนกระทั่งการปฏิวัติเดือนกุมภาพันธ์ ค.ศ. 1917 การจัดตั้งสาธารณรัฐสังคมนิยมโซเวียตจอร์เจียใน ค.ศ. 1921 ทำให้สมาชิกพระราชวงศ์บางพระองค์ต้องยอมรับสถานะที่ถูกลดลงและสูญเสียทรัพย์สินในจอร์เจีย บางพระองค์ย้ายไปประทับยังยุโรปตะวันตก แต่บางพระองค์ได้กลับประเทศหลังจากจอร์เจียได้รับเอกราชใน ค.ศ. 1991
# เนโมฮาโมรูโมร
เนโมฮาโมรูโมร   เป็นซิงเกิลที่ 58 ของกลุ่มไอดอลญี่ปุ่นเอเคบีโฟร์ตีเอต ได้วางจำหน่ายในประเทศญี่ปุ่นโดยคิงเรคอดส์ เมื่อวันที่ 29 กันยายน ค.ศ. 2021 โดยมีนานะ โอกาดะรับตำแหน่งเป็นเซ็นเตอร์เพลงนี้

 การวางจำหน่ายและผลตอบรับ 
ซิงเกิลนี้เปิดตัวหลังจากซิงเกิลที่ 57 "ชิตสึเร็งอาริงาโต" นานถึง560 วัน และยังเป็นซิงเกิลที่มีแค่สมาชิก AKB48 เท่านั้น ซิงเกิลล่าสุดที่มีแค่สมาชิก AKB48 คือ "แชนซ์โนะจุมบัง" ในปี2010  "AKBが1年半ぶりシングル新曲は10年9カ月ぶり"純AKB"選抜" (ภาษาญี่ปุ่น). สืบค้นเมื่อ11 กันยายน2021. ซิงเกิลนี้ได้เปิดตัวครั้งแรกในคอนเสิร์ตเดี่ยว AKB48 เพื่อรําลึกครบรอบ 15 ปีของAKB48 ในวันที่ 23 พฤษภาคม พ.ศ. 2564 เป็นซิงเกิลแรกหลังจากฮิโตมิ ฮนดะกลับมาจาก[ไอซ์วัน]] ซิงเกิลสุดท้ายของยุย โยโกยามะ เนโมฮาโมรูโมร ได้แสดงเป็นครั้งแรกในรายการ "THE MUSIC DAY 2021" เมื่อวันที่ 17 กรกฎาคม 2021 

 รายชื่อเพลง 

 สมาชิก 
 "เนโมฮาโมรูโมร" 
ทีม A: เอริ ชิบะ, มิอง มูกาอิจิ, เร นิชิกาวะ, ยุย โยโกยามะ
ทีม K: โทมุ มูโต
ทีม B: ยูกิ คาชิวากิ, เมกุ ทานิกูจิ, ซาโตเนะ คูโบะ
ทีม 4: นานะ โอกาดะ, มิซูกิ ยามาอูจิ, ยุยริ มูรายามะ
ทีม 8: ฮิโตมิ ฮนดะ, โมโมกะ โอนิชิ, มิว ชิตาโอะ, นารูมิ คูราโนะ, ริน โอกาเบะ, ยุย โองูริ, ยุย โยโกยามะ

 "ฮานาเรต อิเทโม" 
ทีม A: มิอง มูกาอิจิ, ยุย โยโกยามะ
ทีม K: โทมุ มูโต
ทีม B: ยูกิ คาชิวากิ, ซาโตเนะ คูโบะ, เซนะ ฟูกูโอกะ
ทีม 4: นานะ โอกาดะ, มิซูกิ ยามาอูจิ, ยุยริ มูรายามะ
ทีม 8: ริน โอกาเบะ, ยุย โองูริ

 "โอซาวากิ เตงโกกุ" 
ทีม A: เอริ ชิบะ, คูรูมิ ซูซูกิ, มานากะ ทากูจิ, มินามิ ซาโตะ, นาซูนะ ฟูรูคาวะ, เร นิชิกาวะ, ซากิ มิชิเอดะ, ซูซูฮะ ยามาเนะ
ทีม K: อายามิ นางาโตโมะ, คานะ ยาซูดะ, เมงูมิ นากาโนะ, โอริน มูโต, รัน โคบายาชิ, รินะ โอกาดะ
ทีม B: อายู ยามาเบะ, ฮารูนะ ไซโต, ฮิโตมิ โอตาเกะ, มาโฮ โอโมริ, ซาโตเนะ คูโบะ
ทีม 4: ฮารูกะ คูโรซุ, เคียวกะ ทาดะ, คาโอริ อินากากิ, หม่า เจีย-หลิง, ไม ฮอมมะ, มิซูกิ ยามาอูจิ, มิยาโมโตะ, นานามิ อาซาอิ, เซนะ อิชิวาตะ, ยูซูกะ โยชิฮาชิ

 ชาร์ต 
ชาร์ต (2019)อันดับสูงสุดJapan (Japan Hot 100) ป้ายโฆษณาญี่ปุ่น 6 ตุลาคม 2021 เก็บจากต้นฉบับเมื่อวันที่ 6 ตุลาคม 2021. สืบค้นเมื่อตุลาคม 6, 2021.1Japan (ออริคอน) 週間 シングルランキング1
 อ้างอิง
# อำเภอกลาง (เทศมณฑลรอมแซร์)
อำเภอกลางแห่งเทศมณฑลรอมแซร์  เป็นอำเภอในเทศมณฑลรอมแซร์ จังหวัดมอแซนแดรอน ประเทศอิหร่าน จากสำมะโน พ.ศ. 2549 อำเภอนี้มีประชากร 67,675 คนใน 19,666 ครัวเรือน อำเภอนี้มีเมือง 2 เมืองคือ รอมแซร์และเคทอเลมและซอดอตแชฮร์ อำเภอนี้มี 4 ตำบลคือ ตำบลเชเฮลแชฮีด, ตำบลเอชเคแวร์, ตำบลเจนแนตรูดบอร์ และตำบลแซฆต์แซร์
# วัดเกาะแก้วเวฬุวัน
วัดเกาะแก้วเวฬุวัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดงน้อย อำเภอราชสาส์น จังหวัดฉะเชิงเทรา ปัจจุบันมีพระครูเวฬุวันกิจจานุกิจ (สมเกียรติ) ดำรงตำแหน่งเจ้าอาวาส และเจ้าคณะอำเภอราชสาส์น

วัดเกาะแก้วเวฬุวันตั้งวัดเมื่อ พ.ศ. 2330 เดิมชื่อ วัดตะวันออก เนื่องจากตั้งอยู่ทางทิศตะวันออกของตำบลดงน้อย โดยมีสภาพพื้นที่เป็นป่าไผ่ขึ้นเหมือนกับป่าดงดิบ มีพระอธิการปราบเป็นเจ้าอาวาสรูปแรก ได้รับพระราชทานวิสุงคามสีมา เมื่อ พ.ศ. 2350 ครั้นในเวลาต่อมาได้มีกษัตริย์หรือราชวงค์เมืองเขมร มีพระนามว่าพระเจ้ายุคนธร ได้เสด็จประพาสมาถึงที่วัดนี้และได้พระราชทานนามวัดใหม่ว่า "วัดเกาะแก้วเวฬุวัน" ตามสภาพพื้นที่ที่มีป่าไผ่ขึ้นอยู่หนาแน่น วัดได้รับพระราชทานวิสุงคามสีมาครั้งหลังเมื่อวันที่ 2 กุมภาพันธ์ พ.ศ. 2538

อาคารเสนาสนะที่สำคัญ ได้แก่ อุโบสถสร้างขึ้นในปี พ.ศ. 2532 แล้วเสร็จในปี พ.ศ. 2540 ก่อสร้างเป็นคอนกรีตเสริมเหล็ก หลังคามุงกระเบื้องเคลือบสีแผ่นเล็ก พื้นปูหินอ่อน ภายในอุโบสถมีภาพจิตรกรรมฝาผนังทุกด้าน เป็นเรื่องพุทธประวัติ วาดโดยคุณนิตยา ศักดิ์เจริญและคณะ ใช้เวลาวาด 3 ปี อุโบสถประดิษฐานพระประธานหล่อขึ้นใหม่ในปี พ.ศ. 2538 หอสวดมนต์สร้างเมื่อ พ.ศ. 2497 ลักษณะเป็นอาคารทรงไทย ลักษณะโครงสร้างทำด้วยคอนกรีตเสริมเหล็ก หลังคามุงกระเบื้องเคลือบสี มีขนาดกว้าง 14 เมตร ยาว 20 เมตร เป็นฝีมือช่างในท้องถิ่น ศาลาการเปรียญสร้างเมื่อ พ.ศ. 2519 เป็นอาคารคอนกรีตเสริมเหล็กทรงไทย มีขนาดกว้าง 18 เมตร ยาว 35 เมตร มีลักษณะโครงสร้างเสาล่างเป็นปูนต่อด้วยไม้เนื้อแข็ง เครื่องบนทำด้วยไม้เนื้อแข็งคุณภาพดี รูปทรงไทยหลังคามุงกระเบื้อง ใต้ถุนสูง พื้นไม้กระดานขัดมัน หอกลองและหอระฆังสร้างเมื่อ พ.ศ. 2537
# เคทอเลมและซอดอตแชฮร์
เคทอเลมและซอดอตแชฮร์  เป็นเมืองในอำเภอกลาง เทศมณฑลรอมแซร์ จังหวัดมอแซนแดรอน ประเทศอิหร่าน จากสำมะโน พ.ศ. 2549 เมืองนี้มีประชากร 17,900 คนใน 5,234 ครัวเรือน

เมืองนี้ก่อตั้งขึ้นจากการรวมนิคมสองแห่งเข้าด้วยกันคือ เคทอเลม  กับ ซอดอตแมแฮลเล